b'\n_START_ARTICLE_\nHirsi (heraldiikka)\n_START_PARAGRAPH_\nHirsi on heraldinen airutkuvio. Tyypillisesti hirren korkeus on noin kolmasosa kilven leveydest\xc3\xa4. Selke\xc3\xa4sti kavennettua hirtt\xc3\xa4 kutsutaan vartaaksi, ja jos niit\xc3\xa4 on useita l\xc3\xa4hekk\xc3\xa4in, niist\xc3\xa4 voidaan k\xc3\xa4ytt\xc3\xa4\xc3\xa4 nimityst\xc3\xa4 tyyliin kaksois-/kolmoisvarras._NEWLINE_Hirsi ylt\xc3\xa4\xc3\xa4 aina kilven reunasta reunaan; jos n\xc3\xa4in ei ole, hirtt\xc3\xa4 kutsutaan irtonaiseksi tai yksinkertaisesti irtohirreksi. Mik\xc3\xa4li hirsi on kuitenkin irti vain toisesta reunastaan, se on esimerkiksi ty\xc3\xb6ntyv\xc3\xa4 tai nouseva._NEWLINE_Mik\xc3\xa4li heraldinen kuvio on m\xc3\xa4\xc3\xa4ritelty hirsitt\xc3\xa4iseksi, se on hirren suuntaisesti eli horisontaalisesti asetettu.'